Moj dnevnik (jedan dan u školi u prirodi)

Konačno je došlo jutro. Bila sam jako uzbuđena. Mama me probudila u 4 sata da se spremim. Jedva sam čekala da krenem. Spremila sam se, uzela kofer i krenula prema školi. Tata i mama su išli sa mnom da me isprate. Tamo su me čekale moje prijateljice, prijatelji i učiteljice.

Napokon smo sjeli u autobus i krenuli prema moru. Prvo smo posjetili nin i crkvu svetog Križa. Tada smo krenuli prema Zadru; tamo smo vidjeli crkvu svetog Donata i stup srama. Bilo nam je prekrasno i već smo bili umorni, ali smo krenuli dalje. Došli smo do morskih orgulja i pozdrava suncu. Sjeli smo i odmarali se slušajući kako orgulje sviraju. Nakon toga smo išli na pizzu u jedan lijep restoran. I napokon smo krenuli prema odredištu. Bili smo jako uzbuđeni da vidimo kako izgleda hotel. Hotel je bio prekrasan izvana i iznutra. Na recepciji smo dobili kartice da možemo ući u svoje sobe. Sa mnom su išle moje 3 prijateljice. Soba je bila prekrasna. Imala je terasu i krevet na kat. Raspakirali smo stvari, malo se odmorili i krenuli na razgledavanje plaže i okolice. Iznenađenje nam je bilo kada smo vidjeli veliki bazen pokraj hotela. Najeli smo se i krenuli u svoje sobe na spavanje. Nismo mogle zaspati pa smo imale piđama party. Razgovarale smo i igrale razne igre. Bile smo budne do pola noći i tada zaspale.

Ovaj dan nikada neću zaboraviti i pamtiti ću ga cijeli život.

Martina Braniša, 4.a

**Moj dnevnik**

Bila je srijeda 31.5. Ustao sam u 4.30 da bih stigao oprati zube, umiti se, nešto pojesti pa bih uzeo svoje stvari i mama bi me odbacila do škole. Čekali smo otprilike 15 minuta, ali isplatilo se. Autobus je bio lijep i ugodan. Krenuli smo prema Ninu. Vožnja je bila duga.

 Stigli smo u Nin. Bilo je jako vruće. Vidjeli smo kneza Branimira i dirali smo mu vrh sablje i zaželjeli želju. Možda će se ispuniti. Vidjeli smo i Grgura Ninskog. Njemu smo dirali palac i isto zaželjeli želju. Nakon toga krenuli smo prema Zadru. Došli smo do obale i slušali morske orgulje. Zvuk je bio baš lijep. Napravili smo pozdrav suncu i krenuli do autobusa.. vozili smo se do Šibenika i napokon došli u hotel. Dali su nam kartice kao ključ jer bez kartice nismo mogli ništa. Karticu je trebalo staviti u spremnik da bi dobili struju. Imali smo kupaonicu, TV i terasu. Sobe su bile predobre.

 Navečer smo krenuli u diskač. Nismo imali disko kuglu, ali reflektore jesmo. Pjevalo se i plesalo do 22.30. pošli smo na počinak. Nisam ništa sanjao, ali sam zaključio: „Ovaj dan nikada neću zaboraviti“.

David Drk, 4.a

Moj dnevnik (jedan dan u školi u prirodi)

Dragi Dnevniče, danas sam se probudila u 6:58 i ne mogu vjerovati da sam na moru. U sobi sam s Enom i Emom. Alarm nam je zazvonio u 7:00. Ema i ja smo već bile budne, a Ena je još spavala. Taman kad smo je htjeli probuditi ona se okrenula i rekla:“Dobro jutro!“

 Obukle smo se i krenule na doručak. Bio je ukusan. Zatim smo krenuli u Šibenik. Jedna žena nam je pokazivala i vodila nas kroz Šibenik. Najzanimljivija mi je bila Katedrala sv.Jakova. Malo kasnije otišli smo na ručak. Za ručak smo jeli pljeskavicu i pomfrit. Bilo mi je jako fino. Joj, zaboravila sam reći da smo prije ručka išli u Sokolarski centar ili Centar za ranjene životinje. Jedan čovjek nam je prezentirao sovu i jastreba. Zapamtila sam da su sove ženskog roda veće od sova muškog roda i da jedan jastreb ima pola kile. Nakon svega toga krenuli smo na plažu. More je bilo mokro i hladno na početku. Učiteljice su nam dozvolile da se kupamo u bazenu. Bio je hladan, ali smo se svejedno kupali. Bliži se kraj dana, krenule smo na večeru.

 Nakon večere išli smo u diskač, a nakon diska piđama party. Danas sam se zabavila i nadam se da će još biti takvih dana.

Lorena Lukman, 4.a